Deg useggas n 1980 yenjer webrid n tira, yekker-d wul ɣef tutlayt d tmagit, deg useggas n 1981 Racid Ɛellic yessufeɣ-d ungal-is amezwaru i wumi yefka azwel “Asfel”, syin akkin yeḍfer-it-d wungal n Saɛid Saɛdi “Askuti” deg useggas n 1983. Azal n 03 n yiseggasen umbaɛed Racid Ɛellic yessufeɣ-d ungal-ines wis sin iwumi isemma “Faffa” deg useggas n 1986 anda amyaru yeḥka-d ɣef liḥala n weɣreb deg tmurt lberrani, akken i d-yeffeɣ wungal n